ועדת הכלכלה, כנסת 20, פרוטוקול מספר 431, 2017-02-06 11:00

איתן כבל: שלום לכולם.

איתן כבל: אני שמח לפתוח את הישיבה השנייה של ועדת הכלכלה שנוגעת להצעת חוק שירותי תיירות (תיקון מס' 6)(החמרת ענישה בשל מתן שירותי מורה דרך ללא רישיון) התשע"ז-2017 של חבר הכנסת יואל רזבוזוב, של חברת הכנסת טלי פלוסקוב ורשימה ארוכה של חברי כנסת.

טלי פלוסקוב: איפה חבר הכנסת יואל רזבוזוב?

טלי פלוסקוב: לא הבנתי.

איתן כבל: לא יודע.

טלי פלוסקוב: מאיפה לקחת את השם - - -?

איתן כבל: כך כתוב.

<לאה ורון: ככה זה יוצא - - -

טלי פלוסקוב: איך?

טלי פלוסקוב: חבר הכנסת יואל רזבוזוב הוא אחד מהמצטרפים?

<לאה ורון: - - - את מה שנשלף מהמחשב.

איתן כבל: זה לא אנחנו.

טלי פלוסקוב: טוב.

טלי פלוסקוב: הוא אפילו לא יוזם.

טלי פלוסקוב: לא, אין לי שום דבר נגד חבר הכנסת יואל רזבוזוב - - -

איתן כבל: אני רק רוצה, חברת הכנסת טלי פלוסקוב, שתדעי: לא ישבתי בבית והכנתי את רשימה.

טלי פלוסקוב: אין לי ספק.

עבד אל חכים חאג' יחיא: הם נלחמים על אותם קולות, אז מה פתאום.

טלי פלוסקוב: לא.

טלי פלוסקוב: ממש לא.

טלי פלוסקוב: ממש לא.

איתן כבל: סתם, הוא צוחק.

טלי פלוסקוב: אני פשוט הייתי צריכה להבין, אולי אני עושה משהו שעוד מישהו עושה.

איתן כבל: האמת היא – היא צודקת פעמיים: לא רק שהוא אפילו לא ביוזמים - - -

טלי פלוסקוב: נכון.

טלי פלוסקוב: בגלל זה אמרתי.

טלי פלוסקוב: בגלל זה לא הבנתי.

<לאה ורון: הוא במצטרפים.

איתן כבל: אמת.

טלי פלוסקוב: לא שבאמת יש לי בעיה - - -

איתן כבל: נכון.

איתן כבל: אני בטוח בכך.

איתן כבל: אבל מה ששלך – שלך.

<לאה ורון: אבל אנחנו לוקחים על עצמנו לטפל מול יחידת המחשב של הכנסת כדי שזה לא יקרה פעם נוספת, ומתנצלים בפנייך.

טלי פלוסקוב: תודה, זה בסדר.

איתן כבל: חברת הכנסת טלי פלוסקוב, אני רק מצר על זה שאני לא מופיע ברשימה.

איתן כבל: חברי הכנסת טלי פלוסקוב, יפעת שאשא-ביטון, ענת ברקו, נאוה בוקר, שרן השכל, רועי פולקמן, מירב בן ארי, בצלאל סמוטריץ', מיקי זוהר, רחל עזריה, ניסן סלומינסקי, אורן חזן, יצחק וקנין, שולי מועלם רפאלי ואלי כהן.

איתן כבל: זאת הפעם האחרונה שאני מזכיר את כל השמות האלה.

<איתי עצמון: אלי כהן הוא כבר שר.

איתן כבל: אלי כהן הוא כבר שר.

איתן כבל: אבל ברשותכם, גברתי, איפה אנחנו אוחזים, כדי שאנחנו נתחיל את הדיון?

<לאה ורון: אנחנו רק מתחילים - - - הצעת חוק - - -

איתן כבל: כן, כן, אני יודע.

איתן כבל: חברת הכנסת טלי פלוסקוב, בבקשה.

טלי פלוסקוב: אנחנו מדברים על הצעת החוק.

טלי פלוסקוב: כרגע בקריאה ראשונה, שעברה בקריאה הטרומית.

טלי פלוסקוב: כרגע אנחנו נדון בקריאה הראשונה.

טלי פלוסקוב: והצעת החוק מדברת על חוק שירותי תיירות.

טלי פלוסקוב: ומאיפה בכלל נולד הרעיון?

טלי פלוסקוב: אני נפגשתי עם שני אנשים שהביאו לכאן חברים שלהם מחוץ לארץ והם לקחו אותם לעשות סיור בירושלים.

טלי פלוסקוב: הסיור היה בשפה של אותם אנשים.

טלי פלוסקוב: במקרה הזה זה היה בשפה הרוסית, כי הם היו מרוסיה.

טלי פלוסקוב: ומה ששני ישראלים שמעו שם על מדינת ישראל, וכרגע אני מצטטת.

טלי פלוסקוב: דברים שבחיים לא ידענו שקורים במדינה שלנו.

טלי פלוסקוב: ואחר כך איך זה התברר?

טלי פלוסקוב: התברר שמי שלקח על עצמו לעשות את הסיור הזה זה לא היה מורה דרך מוסמך, אלא מישהו שיודע להרוויח על ליווי תיירים.

טלי פלוסקוב: וכשאנשים לא מבינים שזו תעשייה נפרדת, מיוחדת, אז אמרתי: רגע, רגע, איך זה יכול להיות?

טלי פלוסקוב: ואז התחלתי ללמוד את הנושא קצת יותר לעומק, ומתברר שבישראל פועלים כיום כ-5,000 מורי דרך מוסמכים, והחוק שאני מדברת עליו כבר קיים.

טלי פלוסקוב: והחוק קובע כי בישראל יפעלו אך ורק מורי דרך בעלי רישיון, וקבלת רישיון מחייבת השתתפות בקורס בפיקוח משרד התיירות, אשר בסיומו נדרשים המועמדים לעבור בחינת הסמכה.

טלי פלוסקוב: בשנים האחרונות אנחנו גם עדים לתופעה רחבה של מתחזים למורי דרך.

טלי פלוסקוב: זה בדיוק מה שאני אומרת.

טלי פלוסקוב: לאנשים הפועלים בניגוד לחוק.

טלי פלוסקוב: אבל אם אנחנו ניקח את החוק לידיים שלנו ונקרא אותו אנחנו נראה שהענישה עבור העבירה על החוק הזה, היא רשומה.

טלי פלוסקוב: זה קנס, אבל גובה הקנס רשום בלירות.

טלי פלוסקוב: אז תבינו על איזה חוק אנחנו מדברים, מתי חוקקו אותו - - -

<לאה ורון: ואיזו אכיפה נעשתה.

טלי פלוסקוב: ואיזו אכיפה בכלל נעשית פה.

טלי פלוסקוב: גם אין דרך בכלל לעשות אכיפה.

טלי פלוסקוב: ולכן בעצם החלטתי שהגיע הזמן לעשות בחוק, שחוקק בשנות החמישים, כאן, בכנסת, למדינה - - -.

טלי פלוסקוב: זה לא למדינה.

טלי פלוסקוב: בשנות השבעים.

<קריאה: 46.

טלי פלוסקוב: בסדר.

טלי פלוסקוב: עברו כמעט 50 שנה, נכון?

טלי פלוסקוב: הגיע הזמן.

טלי פלוסקוב: ואני רוצה להגיד לכם שאני עומדת בראש השדולה לתיירות והרבה נפגשת: גם עם מורי דרך וכל מי שנוגע בתיירות במדינת ישראל.

טלי פלוסקוב: וקראתי גם נייר עמדה של איגוד מורי הדרך, ואני מאוד שמחה שהיא מאוד תומכת בהצעת החוק לי.

טלי פלוסקוב: אתם יודעים?

טלי פלוסקוב: כשהצעתי לחברי כנסת להצטרף להצעת החוק הזה, לא היה אחד שחשב שלא צריך לעשות את זה.

איתן כבל: אני רוצה לשאול שאלה, ברשותך, בהקשר הזה.

טלי פלוסקוב: כן.

טלי פלוסקוב: אני אשמח.

איתן כבל: היא מנסה לעשות קצת סדר.

איתן כבל: הרי מגיעים צליינים, מגיעים תיירים, מגיעים איתם אנשים מוסמכים על פי כל דין.

איתן כבל: אולי אין להם את ההסמכה של - - -

טלי פלוסקוב: מורי דרך?

איתן כבל: לא.

טלי פלוסקוב: אלא.

איתן כבל: יש אנשים.

איתן כבל: כמו שאנחנו מורי דרך.

איתן כבל: בכל העולם אתה זה.

איתן כבל: האם חלה חובה?

איתן כבל: זאת אומרת, כשמגיעה קבוצה, נניח של צליינים או סתם קבוצה שהגיעה, והיא מגיעה עם מדריך.

טלי פלוסקוב: עם מלווה.

איתן כבל: לא.

איתן כבל: הוא מלווה שהוא גם מדריך, יודע ויכול להיות שאפילו גר פה בעבר.

איתן כבל: היה ישראלי או וזהותו איננה רלבנטית עכשיו.

איתן כבל: דתו או השתייכותו אינם רלבנטית.

טלי פלוסקוב: זה באמת לא רלבנטי.

איתן כבל: האם יש חובה, ברגע שהוא מגיע לכאן, שהוא מבצע הדרכה מן הסוג הזה?

איתן כבל: האם יש חובה והוא צריך לקבל אישור מיוחד?

איתן כבל: כי בסך הכול, אני רוצה שתבין: הוא גודע מטה לחמם של אנשים שקיבלו הסמכה על פי כל דין ויש להם תעודה מסודרת.

איתן כבל: אוקיי?

איתן כבל: הרי ברור לי שאם אני רוצה מחר ללכת לחוץ לארץ, רוצה להדריך תיירים, בכל מדינה, יגידו לי: סליחה.

איתן כבל: אתה מקבל על זה כסף, אתה מקבל על זה.

איתן כבל: אנחנו רוצים שאתה תהיה מחויב לכל הכללים הנוגעים למדינה.

איתן כבל: דבר אחד.

<יוסי פתאל: בהרבה מדינות אתה יכול.

איתן כבל: דבר שני: האם יש חובת ליווי?

איתן כבל: זאת אומרת, כשמגיע לכאן קבוצה, האם יש חובה שהיא תלווה על ידי מדריך מקומי?

איתן כבל: בבקשה.

איתן כבל: שם ותפקיד.

<אלי ליפשיץ: עורך הדין אליהו ליפשיץ, הלשכה המשפטית, משרד התיירות.

<אלי ליפשיץ: על פי חוק שירותי תיירות (תקנות שירותי תיירות – מורי דרך) אם משתמשים במורה דרך, חובה שלמורה הדרך יהיה רישיון על פי החוק, וזה אומר, על פי החוק - - -

איתן כבל: רישיון של מדינת המוצא שלו.

<אלי ליפשיץ: לא.

<אלי ליפשיץ: רישיון של מדינת ישראל.

<קריאה: - - -

איתן כבל: פה בישראל.

איתן כבל: סליחה.

איתן כבל: אני מתנצל.

<אלי ליפשיץ: ואם מדובר אפילו בישראלי אזרח שאיננו תושב, הוא לא יכול להיות מורה דרך על פי החוק, כי החוק קובע תושבות.

<אלי ליפשיץ: כלומר, רק אדם תושב ישראל יכול לקבל רישיון מורה דרך.

<אלי ליפשיץ: כלומר, אחרי שעבר את ההכשרה וההסמכה.

<אלי ליפשיץ: כמובן שאם באה קבוצה שמטיילת בגפה ללא מדריך בכלל, ובואו נניח שהיא עושה את זה, כלומר שהיא לא משתמשת במדריך – המצב כיום, על פי החוק, שהיא לא חייבת במורה דרך.

<אלי ליפשיץ: דבר נוסף שאני חייב לציין בנסיבות האלה: אם מדובר בקבוצה דתית שמלווה על ידי כומר, יש החלטה של בג"ץ משנת 87' שקובעת שרועה רוחני יכול להילוות והסיור או הפולחן שלהם הוא סוג של עלייה לרגל.

<אלי ליפשיץ: הוא גם לא מחויב ברישיון מורה דרך, אלא הוא מלווה אותם ובעצם מלווה את החוויה הדתית שלהם.

<אלי ליפשיץ: אבל במקרה הזה, בהוראות נוהל פנימיים אנחנו דורשים שהוא יקבל אישור מהמוסדות הכנסיתיים המסוימים, שכאן היה המקום להאריך מי הם, שהוא אכן רועה רוחני והוא מתלווה אליהם במסגרת הפולחן של העלייה לרגל.

<אלי ליפשיץ: כל הדרכה שהיא שאיננה כזאת, מחייבת רישיון על פי החוק, רישיון ישראלי על פי החוק, וזה בכלל לא משנה אם הוא מורה דרך במקום אחר בעולם.

איתן כבל: תודה לך.

איתן כבל: חבר הכנסת עבד אל חכים חאג' יחיא, בבקשה.

עבד אל חכים חאג' יחיא: אני לא רציתי להבדיל בין זה שבא לתת הדרכה, הסבר, שמגיע לאתר מסוים, מישהו שנמצא שם, שהוא עובד שם או קרוב לאזור הזה, לבין מורה הדרך שמתלווה לכל אורך הטיול פה.

עבד אל חכים חאג' יחיא: כי, למשל: אם יש תייר שמגיע לאתר דתי.

עבד אל חכים חאג' יחיא: אז אנשי המקום יתנו את ההסבר ולא יחכו למורה הדרך שנמצא שם.

עבד אל חכים חאג' יחיא: כי לפעמים יש גרסאות סותרות ואנשי המקום יעדיפו לתת את הגרסה שלהם, כי הם אנשי המקום.

עבד אל חכים חאג' יחיא: השאלה אם החוק הזה חל על ההדרכה הזו, במיוחד אם הוא גם לא מקבל תמורה?

עבד אל חכים חאג' יחיא: כי הכוונה, אם הבנתי את החוק: כי כל החוק הזה בא לעדכן את הקנסות.

טלי פלוסקוב: נכון.

<לאה ורון: את הענישה.

טלי פלוסקוב: נכון.

טלי פלוסקוב: נכון.

טלי פלוסקוב: רשום מי יכול לעשות הדרכה.

טלי פלוסקוב: רשום.

עבד אל חכים חאג' יחיא: בסדר.

עבד אל חכים חאג' יחיא: השאלה – כי אין לי את החוק לפניי, את החוק המקורי, שאנחנו מעדכנים את האגרות.

טלי פלוסקוב: בשביל זה היועץ המשפטי בדיוק מבהיר לנו את הדברים האלה.

<לאה ורון: זה מצוי בטאבלטים של חברי הכנסת, החקיקה הרלוונטית להצעת החוק המוצעת.

<אלי ליפשיץ: על פי החוק, אם מדובר באתר מוגדר והמדריך הוא מטעם האתר – הוא לא מחויב ברישיון מורה דרך.

עבד אל חכים חאג' יחיא: השאלה אם הוא לא בא לקבל תמורה.

<אלי ליפשיץ: אני אסביר הכול, בהתאם לשאלות ששאלת.

<אלי ליפשיץ: הדבר השני הוא שאם מדובר באדם שמדריך ללא תמורה, הוא גם לא מחויב ברישיון ובתנאי שאיננו מתלווה לתיירי חוץ.

<אלי ליפשיץ: כי אם הוא מתלווה לתיירי חוץ, גם אם זה ללא תמורה; מתלווה פירושו של דבר לכל אורך הסיור או ממקום מוצאם.

<אלי ליפשיץ: גם אם זה ללא תמורה, הוא חייב ברישיון מורה דרך.

<קריאה: - - -

טלי פלוסקוב: למה זו בעיה?

טלי פלוסקוב: למה הוא צריך לספר לכל העולם דברים שהם מעוותים?

טלי פלוסקוב: למה הוא צריך להשמיץ על המדינה שלי?

<קריאה: מי אמר לך - - - מעוותים?

טלי פלוסקוב: לא נכון.

טלי פלוסקוב: האנשים האלה קיבלו רישיון, השקיעו מזמנם, השקיעו מכספם.

טלי פלוסקוב: זכותם לעבוד בזה ולעשות את זה בצורה מקצועית.

עבד אל חכים חאג' יחיא: - - -

טלי פלוסקוב: מה שאתה כרגע מציע: שכל אחד יכול לספר מה שהוא רוצה.

עבד אל חכים חאג' יחיא: לא, לא, לא.

עבד אל חכים חאג' יחיא: אז זה לא כל אחד.

איתן כבל: חבר הכנסת עבד אל חכים חאג' יחיא, אני חושב שאתה קצת, לצערי.

איתן כבל: זאת אומרת, אי אפשר להפוך כל עניין לעניינים ולהכניס ישר את הפוליטיקה.

עבד אל חכים חאג' יחיא: זה לא פוליטיקה - - -.

עבד אל חכים חאג' יחיא: אני דיברתי על הדרכה.

איתן כבל: הדרכה היא הדרכה.

איתן כבל: יש כללים ואנחנו באנו להתעסק פה עם הכללים – מי מדריך ומי לא מדריך.

איתן כבל: עכשיו, יכול שיהיה מדריך, ישראלי כשר למהדרין, וישמיץ את מדינת ישראל מאל"ף ועד ת"ו.

טלי פלוסקוב: גם זה יכול להיות.

עבד אל חכים חאג' יחיא: כן.

עבד אל חכים חאג' יחיא: ויכול להיות שיבוא לייצג את עמדת הממשלה, שהיא פסולה לפעמים.

איתן כבל: נכון.

איתן כבל: נכון.

איתן כבל: נכון.

עבד אל חכים חאג' יחיא: אז נשארנו באותו מקום.

עבד אל חכים חאג' יחיא: זה אותו דבר.

עבד אל חכים חאג' יחיא: זה אותו דבר.

טלי פלוסקוב: זה נכון.

<קריאות: - - -

עבד אל חכים חאג' יחיא: הרי יש הרבה דברים שיש ויכוח, אפילו לא בין ערבים ויהודים, אלא בתוך היהודים עצמם, על - - -

טלי פלוסקוב: ברור.

טלי פלוסקוב: ברור.

טלי פלוסקוב: ברור.

איתן כבל: חבר הכנסת עבד אל חכים חאג' יחיא, אני מנתק.

איתן כבל: מה שחברת הכנסת טלי פלוסקוב הביאה, הציגה כאן - - -

טלי פלוסקוב: זה אמוציות, אבל בסדר.

איתן כבל: אני לא מתעסק עכשיו באמוציות.

איתן כבל: אני אתן לאדוני.

איתן כבל: אני רוצה להבהיר: יש כאן עניין פשוט.

איתן כבל: זו לא שאלה רק אם הוא אומר או לא אומר.

איתן כבל: יש כאן רצון להסדיר, בראש ובראשונה את מעמדם - - -

<קריאה: זה קיים.

עבד אל חכים חאג' יחיא: הם לא משנים את החוק.

עבד אל חכים חאג' יחיא: הם מעדכנים את - - -.

עבד אל חכים חאג' יחיא: לא דיבר על החוק.

איתן כבל: אם זה קיים, אז מה אנחנו צריכים את החוק לכאורה.

איתן כבל: אוקיי?

<לאה ורון: החוק הזה - - -

איתן כבל: אני יודע.

איתן כבל: אני אומר: הנחת העבודה היא שיש דברים שהם גורמים לכך שזה.

איתן כבל: לכן אני אומר את הדברים האלה.

איתן כבל: לא בואו נהפוך את זה, חברים.

איתן כבל: ניקח פה הצעת חוק קטנה ונהפוך אותה עכשיו למפלצת מהלכת – לא על ארבע, על שש.

טלי פלוסקוב: לא, לא, לא, זו לא הכוונה.

איתן כבל: זו לא הכוונה.

איתן כבל: בואו נתקדם, בלי עכשיו להפוך ונפתח את זה, לא יודע מה.

איתן כבל: כל העניין הוא שבתוך הכללים הקבועים היום, האם בסופו של עניין, בשורה התחתונה, נשמר מעמדם, מעמדו של מורה הדרך על כל המשתמע מכך.

איתן כבל: כל השאלות אם מורה דרך הוא טיפש או ימני או שמאלני או למד את החומר או לא התכונן – זה למקומות אחרים.

איתן כבל: אוקיי?

טלי פלוסקוב: לא רלוונטי.

איתן כבל: בבקשה.

איתן כבל: קודם כל, מר אילן שחורי.

איתן כבל: יש לו זכות אצלי הרבה שנים, אז בבקשה.

איתן כבל: שם ותפקיד לפרוטוקול.

<אילן שחורי: אילן שחורי, חבר מועצת מורי הדרך, סגן יושב ראש האגודה.

<אילן שחורי: בקרב הדרכות, אם אדם מדריך במקום סגור: כמו בגן לאומי, כמו במוזיאון לאומנות - - -, כמו בכל מקום שקונים כרטיס ונכנסים – אנשים יכולים להדריך שם, במקום הזה, בלי שום - - -

<אלי ליפשיץ: לא, לא, לא יכולים.

<אלי ליפשיץ: רק אם הם מטעם המקום.

<אילן שחורי: מטעם המקום.

<קריאה: כן, כן.

<קריאות: - - -

<אלי ליפשיץ: - - -

<אילן שחורי: - - - אם מישהו מבחוץ בא, הוא לא יכול.

<אילן שחורי: אחת הבעיות הקשות ביותר - - - למשל, זה בשרונה.

<אילן שחורי: זה מקום פתוח, ובאים בתוך אנשים ומדריכים בלי רישיון.

<אילן שחורי: אבל במקום סגור: בגנים לאומיים, בכל מיני אזורים אחרים – אין עם זה בעיה.

<אילן שחורי: הנקודה שחברת הכנסת הנכבדה מעלה פה, זה בסך הכול על הקנסות.

<אילן שחורי: זה הכול.

עבד אל חכים חאג' יחיא: הבנתי את זה - - -.

עבד אל חכים חאג' יחיא: אמרתי את זה.

<אילן שחורי: - - -

עבד אל חכים חאג' יחיא: אמרתי.

עבד אל חכים חאג' יחיא: אמרתי שזה לא נוגע לחוק - - -.

עבד אל חכים חאג' יחיא: אמרתי.

איתן כבל: אוקיי, תודה.

איתן כבל: אני מודה למר אילן שחורי שהסביר אותי יותר טוב.

איתן כבל: אוקיי?

איתן כבל: אני מודה לך, אבל אנחנו נתקדם.

איתן כבל: אני אאפשר.

איתן כבל: מר ירון רוזנטל.

איתן כבל: אחרי זה ידבר מר בני כפיר, יושב ראש אגודת מורי הדרך.

איתן כבל: הגברת חני סובול, ואחרי זה מר יוסי פתאל, חברי.

<ירון רוזנטל: תקנות מורי הדרך, שבעצם הענישה שמוצעת פה תחול עליהם, נחקקו – מישהו יודע באיזו שנה?

<ירון רוזנטל: ב-1967.

<ירון רוזנטל: זאת אומרת, לפני 50 שנה.

<ירון רוזנטל: הולכים פה לקחת תקנות אנכרוניסטיות, שהן אנכרוניסטיות מתוקף היותן כאלה שנחקקו לפני 50 שנה, ולא לבחון האם הן רלבנטיות ורק להחמיר את הענישה.

<ירון רוזנטל: למה אני מתכוון?

<ירון רוזנטל: מאז 1967 – ויושב הראש של הוועדה מכיר את זה היטב – הוקמו הרבה מאוד בתי ספר שדה בכל רחבי הארץ והוקמו הרבה מאוד גופים שעוסקים בהדרכת טיולים.

<ירון רוזנטל: וכשהם הוקמו או כשהחוק הזה נחקק הם לא היו קיימים – היו רק מורי דרך.

<ירון רוזנטל: ופתאום מצאנו את עצמנו עבריינים.

<ירון רוזנטל: זאת אומרת, התקנה הזאת בעצם מונעת מכל החברה להגנת הטבע, מכל בתי הספר לשדה, להדריך הדרכות של מבוגרים, כי למדריכים שם יש היתר הדרכה, אבל לא היתר של מורה דרך.

<ירון רוזנטל: כי היתר ההדרכה שם הוא היתר הדרכה אזורי.

<ירון רוזנטל: הם גופים אזוריים.

איתן כבל: מר ירון רוזנטל, מה אתה רוצה ממני בחוק הזה?

<בני כפיר: מר ירון רוזנטל מבקש - - -

<קריאה: זה לא הדיון.

<בני כפיר: זו לא פעם ראשונה - - -

<קריאות: זה לא הדיון.

<ירון רוזנטל: אם יחוקק החוק ויאכפו אותו, זה יגרום לקריסה כלכלית של כל הגופים שעוסקים בידיעת הארץ.

<ירון רוזנטל: ואני מבין שלא חשבתם על זה - - -

איתן כבל: מר ירון רוזנטל, תסלח לי.

<קריאה: - - - לכיוון אחר - - -

<אילן שחורי: - - -

איתן כבל: תסלח לי, מר ירון רוזנטל.

איתן כבל: זה לא נולד עכשיו, ככה, החוק הזה, פתאום פרץ לכם.

איתן כבל: אתם יודעים אותו.

איתן כבל: הוא כבר מונח פה – כמה זמן?

טלי פלוסקוב: ארבעה חודשים.

איתן כבל: ארבעה חודשים.

<לאה ורון: מיולי 2016.

איתן כבל: יפה.

איתן כבל: יש משרד.

איתן כבל: אם אתם חושבים שאתם מוצאים את עצמכם נפגעים.

איתן כבל: זה מין בשאינו מינו.

איתן כבל: הטענה שאתה מעלה, מה שאתה אומר לי בעצם – מה אתה אומר לי?

איתן כבל: שהחוק הקיים כבר "דופק" אתכם.

איתן כבל: רק מה?

איתן כבל: עכשיו זה יחמיר.

איתן כבל: אוקיי?

עבד אל חכים חאג' יחיא: - - - אם ידחפו אותו, זה אומר שהחוק הזה עוד לא נאכף.

איתן כבל: עוד לא נאכף.

איתן כבל: עכשיו ככה, מ-1967 – לא קודמך בתפקיד ולא קודמך ולא כל אלה באו.

<ירון רוזנטל: אבל אנחנו ניהלו מאבקים נגד משרד התיירות בנושא הזה.

איתן כבל: אבל מה אתה רוצה ממני עכשיו?

<קריאות: - - -

<ירון רוזנטל: אני רוצה משהו מאוד פשוט, הצעה פרקטית: עכשיו מתבשל חוק חדש - - -

<בני כפיר: זה לא חוק חדש, מר ירון רוזנטל.

<בני כפיר: אתה מכיר אותו טוב מאוד - - -

איתן כבל: מר ירון רוזנטל, יקירי, אני לא נגדך.

איתן כבל: מר בני כפיר, עשה לי טובה, את הוויכוחים ואת השיחות שלכם לא מעניין אותי לשמוע.

<בני כפיר: אוקיי.

איתן כבל: אמיתי.

<בני כפיר: סליחה.

איתן כבל: אם יש נושאים – הסתדרות או דברים כאלה ואתם רוצים לדבר?

איתן כבל: בבקשה.

איתן כבל: אבל זה לא.

<ירון רוזנטל: זה הסתדרות, מה - - -.

<ירון רוזנטל: זו גילדה.

<ירון רוזנטל: זו גילדה.

<ירון רוזנטל: עלית על זה.

<ירון רוזנטל: יש פה גילדה מקצועית.

<ירון רוזנטל: יש פה גילדה מקצועית - - -

<קריאה: - - -

<בני כפיר: - - -

איתן כבל: אני רוצה לסגור את העניין הזה.

איתן כבל: אני לא פותח את זה.

איתן כבל: יכול להיות שכל מה שאתה אומר זו אמת בסלע.

איתן כבל: אין לי ויכוח איתך.

איתן כבל: על פניו זה גם נשמע לי סוג של הגיוני.

איתן כבל: אני מציע לך: תפנה, יש חברי כנסת, יגישו הצעת חוק.

איתן כבל: אפילו חברת הכנסת טלי פלוסקוב – אתה יכול לפנות אליה.

איתן כבל: אם תשכנע אותה שהנושא הזה מצריך תיקון.

איתן כבל: אבל זה לא בעת הזו.

איתן כבל: אנחנו לא באנו כי לא אכפו לנו את הסעיף.

איתן כבל: חברת הכנסת טלי פלוסקוב באה ממקום אחר לגמרי.

איתן כבל: איננו עוסק, איננו נוגע בנושאים שאתה מבקש להעלות, חשובים ככל שיהיו.

איתן כבל: אני אינני מזלזל.

איתן כבל: שלא תהיה כאן איזו נימה שכאילו אני מזלזל בדברים או מנסה לגמד את הדברים שאתה אומר, אבל אני אומר: זו איננה הצעת החוק, כי היא לא מתעסקת עם העניין הזה.

איתן כבל: מה גם שהיא רק, איך אומרים?

איתן כבל: מחדדת מצב קיים.

איתן כבל: זה הכול.

איתן כבל: מר בני כפיר, בבקשה, בלי לענות לו.

<בני כפיר: קודם כל, אני מברך את כל הנוכחים באולם.

<בני כפיר: אנחנו כמורי דרך עוברים דרך ארוכה מאוד כדי לקבל את הרישיון.

<בני כפיר: אנחנו משלמים השתלמויות, חייבים השתלמויות ומשלמים עבור הרישיון כל שנתיים.

<בני כפיר: משרד התיירות מגדיר אותנו כחוד החנית של התיירות בישראל, ואני מקבל את ההחלטה שלהם או את הכיוון שהם מדברים עליו.

<בני כפיר: מורי הדרך הם אלה שמגיעים אל המטיילים: גם התיירים שנכנסים לארץ וגם המטיילים בארץ.

<בני כפיר: בסקרים שנערכו בעשור האחרון מורי הדרך נמצאים במקום הראשון בשביעות הרצון של מטיילים – גם מבחוץ וגם בארץ.

<בני כפיר: אנחנו הפנים היפות של המדינה.

<בני כפיר: זו הגדרה נוספת של משרד התיירות, משום שאנחנו עומדים בחזית ההסברה של כל מה שקשור למדינה.

<בני כפיר: ואני אתן תשובה למה שנאמר מקודם: אנחנו לא מתעסקים בעבודה שלנו בפוליטיקה.

<בני כפיר: אנחנו מתעסקים במה שקשור למדינה.

<בני כפיר: מורי הדרך, בנוסף לזה שהם מדריכים, הם משמשים מעטפת לטיול.

<בני כפיר: הם נותנים לסוכנים את הגב: כל הביקורים באתרים, כל הכניסות לבתי מלון, כל מה שקשור לביקור באתרים וכן הלאה, עם ואוצ'רים ודברים נוספים.

<בני כפיר: והחוק, כפי שנאמר, קובע שמי שמדריך בארץ, חייב שיהיה לו רישיון – רישיון של משרד ממשלתי.

<בני כפיר: ואנחנו מאוד שמחים שיש לנו רגולציה.

<בני כפיר: משרד התיירות יודע להקפיד בנושא הזה ברמה גבוהה ביותר.

<בני כפיר: הוא דורש מאתנו מקצועיות, הוא דורש מאתנו המון דברים נוספים, ואנחנו מסכימים בעניין.

<בני כפיר: יש בעיה קשה מאוד בנושא, והיא הדרכה לא חוקית על ידי גופים שונים.

<בני כפיר: החל מאותם כמרים, שעורך הדין אליהו ליפשיץ ציין אותם, ואני מכבד את מה שהוא אמר, כי הוא אמר את החוק כמו שהוא; אבל הכמרים האלה, מותר להם להדריך באתרים דתיים בלבד, ואנחנו, לצערי הרב, מוצאים אותם בכל מקום בארץ מדריכים.

טלי פלוסקוב: נכון.

<קריאה: נכון.

<בני כפיר: ופעם הייתה תשובה מאוד יפה של מישהו מכובד בכנסת שאמר: this is the holy country, ולכן אפשר להדריך בכל מקום.

<בני כפיר: זה לא בדיוק ככה.

<בני כפיר: ולכן אני חושב שהצעת החוק – כשאני אומר אני, אני מתכוון לאגודה – אנחנו חושבים שהצעת החוק עלולה ליצור איזושהי הרתעה ולצמצם בצורה די ניכרת את הנושא של ההדרכה הלא חוקית.

<בני כפיר: ההדרכה הלא חוקית פוגעת בכלכלה של המדינה ופוגעת במקומות אחרים - - - על זה לסדר.

איתן כבל: היא פוגעת בכם.

איתן כבל: עזוב את - - -.

איתן כבל: אתה כבר נתלה לי במדינה.

<בני כפיר: אדוני היושב ראש, הדבר הכי חשוב בעניין הזה שזו עבירה על החוק.

טלי פלוסקוב: בדיוק.

<בני כפיר: פרנסה זו פרנסה - - -

איתן כבל: תודה, יקירי.

איתן כבל: ואני, בדיון הזה, ותיכף אני אומר גם למר ירון רוזנטל, הצעה.

איתן כבל: אם תרצה, תקבל אותה; לא תרצה, אל תקבל אותה.

איתן כבל: אבל אני אומר את זה פה בעניין הזה, בראש ובראשונה, חברות וחברים: אני בא קודם כל מהמקום שזו פרנסתכם ומטה לחמכם נגדע.

איתן כבל: זה הכול.

איתן כבל: קודם כל.

איתן כבל: לא צריך להשתמש ותמיד להיתלות באילנות גבוהים.

איתן כבל: לפעמים זה רק פוגע: מדינה וזה, פוגע.

איתן כבל: קודם כל אתם.

איתן כבל: זו לא בושה להגיד את זה.

איתן כבל: אתם קבוצה, ומי שרוצה להיות מורה דרך, שיילמד ויהיה.

איתן כבל: אוקיי.

איתן כבל: הגברת חני סובול ולאחר מכן חברי, מר יוסי פתאל.

<חני סובול: אני אקצר ואני אגיד: קודם כל, התאחדות משרדי הנסיעות תומכת תמיכה באגודת מורי הדרך.

<חני סובול: אם המדינה מכשירה מורי דרך, וכמו שאמר מר בני כפיר: אותו מורה דרך תורם מזמנו, לומד, מתמקצע – אין סיבה בעולם לא לתת לו להתפרנס.

<חני סובול: אם המדינה תחליט שמורי הדרך זה גוף שהוא פרוץ, אז תתכבד המדינה ותשנה את החקיקה.

<חני סובול: אבל כל זמן שיש חקיקה ואנשים משקיעים מזמנם ומשקיעים ולומדים – הם באמת הפנים של המדינה, וצריך לתת להם את היכולת מעבר להתפרנס – גם לעשות את עבודתם בצורה נאמנה.

<חני סובול: כשאנחנו לוקחים מורה דרך ואנחנו חתומים על הסכם קיבוצי עם מורי הדרך; כשאנחנו לוקחים מורה דרך אנחנו יודעים שאנחנו לוקחים מורה דרך מוסמך שיידע לעשות את העבודה, שיידע לתת את ההדרכה הנכונה: הן לתיירי הפנים והן לתיירי החוץ.

<חני סובול: אני חושבת שזה משהו שהוא מחויב המציאות.

איתן כבל: תודה.

איתן כבל: תודה, הגברת חני סובול.

איתן כבל: אני רק רציתי להסב את תשומת לבכם שכשהייתי חייל הייתי פצוע תקופה – עשיתי קורס ארבעה חודשים ידיעת הארץ.

איתן כבל: איך אני בקטגוריה הזו?

איתן כבל: צליין או מדריך, כומר?

איתן כבל: מה?

<ירון רוזנטל: אתה עבריין, לא שילמת לגילדה, ולכן אתה צריך לשלם קנס של בין 5,000 שקל - - -

<מוטי ברטוב: אבל זה לא נכון, כי אף אחד לא מתייחס אליך - - -

<קריאה: זה לא קשור לגילדה.

<קריאה: זה לא קשור לגילדה.

<קריאה: מר ירון רוזנטל, אתה חבר בגילדה.

<קריאה: מר ירון רוזנטל, אתה מורה דרך - - -

<ירון רוזנטל: אני מורה דרך, אבל אני לא בעד גילדה.

<ירון רוזנטל: אני בעד חופש תעסוקה.

<ירון רוזנטל: יש אנשים שהם נגד האינטרסים הפרטיים שלהם.

<ירון רוזנטל: מספר 10,000 ומשהו.

<קריאה: אתה רוצה פרובוקציה – אני אענה לך.

<קריאה: אבל למה אתה חובש את כובע העבריין כשעוד אף אחד לא אומר שאתה עבריין?

<קריאה: אני לא מבין את זה.

איתן כבל: מר יוסי פתאל.

<יוסי פתאל: תודה, אדוני.

<יוסי פתאל: קודם כל, אני רוצה לעדכן את הוועדה שמשרד התיירות אמר שגם אנחנו חוד החנית.

<יוסי פתאל: לעניין עצמו, אנחנו לא מאמינים שההחמרה במספרים שיש כאן בהצעה בכלל תועיל.

<יוסי פתאל: עיקר העניין נמצא בתיירות הנכנסת, שעליה אנחנו אמונים.

<יוסי פתאל: לא ראינו מספרים ואחוזים, איפה יש בעיה ובכמה, והאם ההצעה הנוכחית בכלל תפתור את זה.

<יוסי פתאל: להערכתנו, לא.

<יוסי פתאל: בכלל לא.

<יוסי פתאל: יש חוק קיים.

<יוסי פתאל: אני חושב שאדוני, יושב ראש הוועדה, ראה שיש מקום לקיים דיון רחב בעניין.

<יוסי פתאל: חשוב לעדכן שהממשלה: משרד ראש הממשלה ומשרד האוצר מקיימים היום דיונים על הנושא של הקלה בתחום הרגולציה, והוא עוסק בנושא ההדרכה: האם כן?

<יוסי פתאל: לא?

<יוסי פתאל: האם תחום פנים?

<יוסי פתאל: תחום נכנסת זה אותו דבר?

<יוסי פתאל: ואני מניח שבקרוב גם יוגש איזשהו נייר.

<יוסי פתאל: ולכן יש היגיון להימנע מהחלטה כזו כשמשרד ראש הממשלה עובד בעניין.

<יוסי פתאל: מעבר לזה שגם בסכומים הנוכחיים אני לא רואה את הממשלה, את משרד התיירות, עסוקים בכלל באכיפה, ואני לא חושב שנעשתה איזושהי עבודה שמראה שהסכומים שיקפצו למקרים שאנחנו מדברים עליהם, שבהתחלה בכלל פה היה איזשהו פרץ רגשות סביבם, הם רלוונטיים.

<יוסי פתאל: הם לא רלוונטיים גם אם זה יהיה 200 אלף שקל או מיליון שקל.

איתן כבל: פה אני מסכים.

<יוסי פתאל: ולכן אני חושב שהדיון הוא out of - - -, הוא מחוץ להקשר.

<יוסי פתאל: הוא בטח לא יסייע לענייננו.

<יוסי פתאל: לנו הוא מאוד חשוב.

<יוסי פתאל: רק במשפט אחד: עכשיו אנחנו בבעיה עם התיירות הסינית.

<יוסי פתאל: צריך להבין שאין תיירים.

<יוסי פתאל: אין מדריכים בכלל.

<יוסי פתאל: היום פועלי בניין מדריכים.

<יוסי פתאל: אז לכן גם צריך לחבר את זה למציאות כמו שהיא.

איתן כבל: אוקיי.

איתן כבל: תודה.

איתן כבל: תודה.

איתן כבל: מר זאב גנוט.

<זאב גנוט: יש פה סקטור שלם שבעצם לא מוכר.

<זאב גנוט: ואני שומע פה, לפי מה שעולה: יש מושג של מדריך טיולים על ידי מדינת ישראל.

<זאב גנוט: אמנם, אנחנו מוכשרים - - -

<אלי ליפשיץ: משרד החינוך.

<זאב גנוט: אבל דבר ראשון כתוב מדינת ישראל - - -

איתן כבל: מר זאב גנוט, סלח לי, אתה באת לוועדה אצלו?

<זאב גנוט: אנחנו אנשי מקצוע שלומדים את זה במקצוע במכללה, באותה רמה של שעות, ואנחנו מכבדים את מדריכי משרד התיירות, - -

איתן כבל: יש גם מכללות שמלמדות משפטים.

<זאב גנוט: - - ויש לנו את אותה ההכשרה ואת אותן השתלמויות כל שנתיים, כולל מבחנים, כולל - - -

<יוסי פתאל: אבל זה לא הדיון היום.

<יוסי פתאל: זה לא הדיון.

<זאב גנוט: רגע.

<זאב גנוט: זה חשוב.

<זאב גנוט: הולך להיות פה סקטור שלם שהולך להיפגע מזה באופן ישיר.

<זאב גנוט: יש לי בעצם עסק עצמאי - - - טיולים - - -

איתן כבל: זאת אומרת, מה שאתה אומר עד עכשיו: 20 אלף לירות היה קטן עליך.

<זאב גנוט: לא ענין של קטן, אלא שאנחנו בעצם עושים הכשרה מקצועית, ובאמת יש לנו גם כן השתלמויות.

<זאב גנוט: וכמו שנאמר מקודם: אנחנו הולכים להיות עבריינים.

איתן כבל: מר זאב גנוט, תודה.

איתן כבל: תודה.

איתן כבל: לשיטתי אתה כבר - - -

טלי פלוסקוב: אתם כבר עכשיו עבריינים.

טלי פלוסקוב: - - - שנים.

איתן כבל: אם אתה עושה את אותו דבר, אתה עבריין היום.

איתן כבל: רק אתה אומר: 20 אלף לירות, ממילא אין לי לתת.

<זאב גנוט: לא.

<זאב גנוט: לא.

<זאב גנוט: אז אני אסביר את עצמי.

איתן כבל: זה כל ההבדל.

<ירון רוזנטל: לא, זה לא ברור, כי לא ברור למה החוק מתייחס.

<ירון רוזנטל: מיהו תייר?

עבד אל חכים חאג' יחיא: הוא תייר חוץ.

איתן כבל: לפי מה שכתוב פה, החוק לא השתנה.

<ירון רוזנטל: לא - - -

<קריאה: לא נכון.

<קריאה: - - -

<קריאה: לא נכון, לא תייר חוץ.

<קריאה: - - -

עבד אל חכים חאג' יחיא: - - -

איתן כבל: הדבר היחיד שמתקיים פה – אפשר לחלוק עליו.

איתן כבל: אני אתייחס אליו בסיכום – זה הסכומים.

איתן כבל: זה הכול.

איתן כבל: זה הכול.

<זאב גנוט: עוד משפט אחד, אם אפשר?

איתן כבל: מר זאב גנוט, משפט אחרון, אבל אני אאפשר לך לסכם את העניין.

איתן כבל: כן, בבקשה.

<זאב גנוט: אני אומר: הרי הולכים לעדכן את החוק.

<זאב גנוט: אז קודם כל שיעדכנו ואחר כך יעדכנו את הענישה.

<זאב גנוט: למה להקדים ביצה לתרנגולת?

איתן כבל: אוקיי.

איתן כבל: תודה.

איתן כבל: תודה, מר זאב גנוט.

איתן כבל: מר בני כפיר, אתה סיימת.

איתן כבל: כן, בבקשה, השכן שלך מימינך.

איתן כבל: שם ותפקיד.

<מוטי ברטוב: מוטי ברטוב, מורה דרך וחבר מועצת אגודת מורי הדרך.

<מוטי ברטוב: קודם כל, אני מחזק את מה שאתה אומר.

<מוטי ברטוב: הדיון פה הוא בסך הכול על להעלות את הקנס על פי חוק קיים.

<מוטי ברטוב: זה מה שאנחנו צריכים - - -

איתן כבל: תודה, מר מוטי ברטוב.

<מוטי ברטוב: ומעבר לזה - - -

איתן כבל: מר מוטי ברטוב, תודה שאתה עוזר לי.

איתן כבל: חבר'ה, יש הרבה גופים שדוחפים אותי עכשיו לדיון הזה.

איתן כבל: לא צריך.

<מוטי ברטוב: אוקיי.

<מוטי ברטוב: אני מאוד אשמח אם זה יישאר - - -

איתן כבל: תודה, מר מוטי ברטוב.

<מוטי ברטוב: תודה רבה.

איתן כבל: אני מודה לכם.

איתן כבל: אני מסכם.

איתן כבל: בבקשה.

איתן כבל: קודם כל, עורך הדין איתי עצמון – היועץ המשפטי המכובד שלנו והנבון והחכם.

איתן כבל: בבקשה.

<איתי עצמון: אני מבקש להתייחס באופן כללי להסדר שמוצע בהצעת החוק.

<איתי עצמון: לא כרגע ליתר ההערות שנשמעו ביחס להוראות חוק שירותי תיירות, שהוא אכן חוק מיושן ולא עדכני בהרבה היבטים.

<איתי עצמון: אני אתייחס כרגע לעניין האכיפה.

<איתי עצמון: כפי שאנחנו שמענו כאן מחברת הכנסת המציעה, והדברים גם נאמרו בדיון המוקדם במליאה: התכלית של הצעת החוק היא הגברת האכיפה של ההוראות הנוגעות לרישוי מורי דרך.

<איתי עצמון: האכיפה היום בנושא הזה מורכבת בעצם משני אדנים: היבט מנהלי והיבט פלילי.

<איתי עצמון: בהיבט המנהלי יש סמכות למשרד התיירות לבטל או להתלות את הרישיון שניתן בעילות שונות שמוגדרות בתקנות שירותי תיירות מורי דרך, וכן אכיפה פלילית, שאני לא אכביר כאן מילים על המורכבות שלה, על העלויות שלה.

<איתי עצמון: כך שלהבנתי, לא בהכרח העלאת הקנסות, שאכן נקובים בלירות, תביא בהכרח להגברת האכיפה.

<איתי עצמון: מה גם שאני מסב את תשומת הלב לכך שבחוק שירותי תיירות ישנו פרק שנוגע לשירותי סוכנות נסיעות, ובו, להבדיל מיתר שירותי התיירות שעליהם חל חוק שירותי תיירות, יש סמכות לאכיפה מנהלית.

<איתי עצמון: דהיינו, הטלת עיצומים כספיים.

<איתי עצמון: שכפי שהוועדה הזו יודעת היטב מתחומים אחרים: אכיפה מנהלית היום ידועה כיעילה יותר וקלה יותר ליישום מאשר האכיפה הפלילית.

<איתי עצמון: אז זה רק - - -

איתן כבל: אוקיי.

איתן כבל: תודה.

איתן כבל: תודה, יקירי.

איתן כבל: אני ברשות

איתן כבל: כם רוצה לומר את הדברים הבאים: תראו, יש הצעת חוק שאושרה על ידי ועדת השרים.

איתן כבל: היא לא מזיזה את אמות הסיפים של עולם התיירות בישראל.

איתן כבל: היא אפילו לא באה להגדיר אם מר ירון רוזנטל עבריין – כן או לא.

איתן כבל: כי אם אתה עושה את מה שאסור, זה לא משנה.

איתן כבל: אם לא אוכפים את זה, ממילא זה לא משנה.

איתן כבל: אני רוצה, קודם כל, לעסוק בנקודה ולאשר את התיקון הזה.

איתן כבל: זה דבר אחד.

איתן כבל: עכשיו, בעת הזו, שרוטשילד הגיע לעיירה, פותחים את כל משרד התיירות.

איתן כבל: אין לי בעיה.

איתן כבל: אין בעיה.

איתן כבל: אם אתם חושבים שאני חושב, ואני אומר את זה בחברות לגברתי, חברתי, באמת: האם זה יפתור את הבעיה?

איתן כבל: חשש מקנן בבטני שלא.

איתן כבל: אוקיי.

איתן כבל: כי ממילא אין אכיפה, אז מה - - -

<קריאות: יש, יש.

איתן כבל: חברים יקרים, אתם יודעים, באמת, כשאני אראה את זה אני אשמח.

איתן כבל: אני לא נגד.

טלי פלוסקוב: גם אני.

איתן כבל: את יודעת שאני לא נגד.

טלי פלוסקוב: אבל בוא ניתן להם - - -.

טלי פלוסקוב: כרגע לא קיים.

איתן כבל: קודם כל, אני איתך.

איתן כבל: בסדר?

איתן כבל: בואי, תנוח דעתך.

טלי פלוסקוב: חשוב לי.

איתן כבל: זה לא העניין.

איתן כבל: אני לא אלך - - -, אני איתך.

איתן כבל: אני רק אומר שבעניין הזה, הלוואי ותהיה אכיפה.

איתן כבל: קודם כל.

איתן כבל: כמו שהצלחנו קצת להתחיל לעשות בענייני צרכנות.

איתן כבל: את יודעת שבאמת הצלחנו להוביל מערכת שלמה, וגם כן: עם מספר מועט ולא גדול של אנשים, לצערי, שכבר רואים תוצאות בשטח, אבל גם, בלי כחל וסרק – מול גופים שבדרך כלל לא היו נוהגים לגעת בהם.

איתן כבל: לכן אני אומר את זה.

איתן כבל: אם, מר ירון רוזנטל, יש לך תלונות, טענות, בוודאי למר זאב גנוט; שאלה שאלות לגיטימיות.

איתן כבל: אין לי תשובות טובות עליהן.

טלי פלוסקוב: בשלב זה.

איתן כבל: בוודאי לא לי.

איתן כבל: אתה יודע, אני לא, בכל הכבוד.

איתן כבל: אני לא אמנע מכם, אם תמצאו חבר כנסת או חברת כנסת מכובדת, כמו טלי פלוסקוב, ותציגו בפניה את העניינים ותגידו לה: אוקיי, כבר נכנסת לעניין הזה?

איתן כבל: כמו שאני בעניינים אחרים.

איתן כבל: יגידו: כבר נכנסת לעניין הזה?

איתן כבל: אז בואי, אם את רוצה לעשות סדר ולתקן, בואו נלך עוד צעד אחד קדימה.

איתן כבל: אין לי ספק שמשרד התיירות, שכנראה לא עסק בעניין הזה עד היום, מסיבותיו שלו - - -

<אלי ליפשיץ: יש טיוטת חוק עכשיו בהכנה.

איתן כבל: אתה רואה?

איתן כבל: מצוין.

איתן כבל: מדהים.

איתן כבל: אם יסתבר גם כן בחלוף הזמן שהצעת החוק הזו מיותרת, אז כנראה יתקינו ויסדירו אותה.

איתן כבל: אני בטוח, אני בטוח.

איתן כבל: אלא, איך אומרים?

איתן כבל: אין חכם כבעל ניסיון.

איתן כבל: ואני כבר 20 שנה עוד מעט בכנסת ורגיל שכשחוקים מגיעים, הממשלה אומרת בדיוק, בדיוק, בדיוק.

טלי פלוסקוב: הבנת את המטרה.

איתן כבל: והבדיוק הזה נהיה מבדיוק לבדיוק כזה.

איתן כבל: אוקיי?

איתן כבל: יש חוקים שלפני 20 שנה אמרו: בדיוק אנחנו מכינים הצעת חוק כזו והיא עוד לא הונחה.

איתן כבל: אז אני אומר את הדבר הבא: אני מקבל את הטענות של מר ירון רוזנטל ברמה העקרונית, מבלי עכשיו להתעמק בהן.

איתן כבל: אתם מעלים נקודות שראוי לחושב עליהן.

איתן כבל: אומרים לי נציגי הממשלה שיש הצעת חוק בהכנה שאמורה לתת את הדעת ולתת את המענה והפתרונות לנושאים אשר עלו בוועדה.

איתן כבל: תבורכו, אני אומר לממשלה.

איתן כבל: אבל יחד עם זאת: עד ש- ולכש- – אנחנו נעביר את הצעת החוק הזו.

איתן כבל: ותמיד אנחנו מכירים את זה כשחקיקה מוכנה, אומרים: מהרגע הזה, סעיף זה וזה בטל, ובמקומו יבוא סעיף זה וזה.

איתן כבל: ולכן אנחנו נעבור להקראה.

<לאה ורון: רגע, רגע - - - משרד המשפטים.

איתן כבל: כן, גברתי, בבקשה.

איתן כבל: שם ותפקיד.

<ליז בר-לב: עורכת הדין ליז בר-לב – ייעוץ וחקיקה פלילית.

<ליז בר-לב: אני רוצה להגיב באמת להצעת החוק לגופה לפני שאנחנו מתחילים בהקראה.

<ליז בר-לב: קודם כל, לעניין הקנסות.

<ליז בר-לב: חשוב לי להגיד שכרגע הפרשנות שבכל חוק שבו עדיין הקנסות כתובים בלירות, התפיסה היא שזה נתפס כמו קנס שלא נקבע לו סכום, ואז חל סעיף 61 לחוק העונשין.

<ליז בר-לב: וחשוב לדעת את זה, כי זה - - -

איתן כבל: מה אומר?

<ליז בר-לב: בדיוק אני באה להגיד שסעיף 61(א)(1) לחוק העונשין אומר שהקנס הוא 14,400 שקל.

<ליז בר-לב: כלומר שזה אפילו יותר מ-5,000 שקל - - -

איתן כבל: אז עדיף לך להשאיר את זה.

טלי פלוסקוב: קודם כל, טוב לדעת.

טלי פלוסקוב: אבל מישהו שילם את ה-14,400 שקל האלה?

<מוטי ברטוב: אבל בפועל העלו את הקנסות בגלל זה.

<מוטי ברטוב: בפועל - - -.

<מוטי ברטוב: בפועל דו"חות בוטלו בגלל הלירות האלה.

<מוטי ברטוב: אם משרד התיירות היה פועל כמו שאת אומרת - - -

<ליז בר-לב: אני אומרת: אני חושבת שלמען הסר ספק, בהחלט יכול להיות שכדאי לעדכן את הקנסות.

<ליז בר-לב: אנחנו לא מתנגדים לזה חלילה, אבל אנחנו רק מפנים את תשומת לבך שאולי תרצו להפנות לסעיפים הרלוונטיים בסעיף 61, כי זה מה שנהוג לעשות היום.

טלי פלוסקוב: טוב לדעת.

טלי פלוסקוב: אני לא ידעתי את זה.

<קריאה: - - -

איתן כבל: מר ירון רוזנטל, בסעיף 1(1) חסכנו לך עכשיו 9,000 שקלים.

<ירון רוזנטל: לא, לתאגיד זה 50 אלף שקל.

<ירון רוזנטל: על התאגיד חל 50 אלף שקל.

<יהודה לוי: הגיע הזמן שתשלמו.

<ירון רוזנטל: זה לא 5,000 שקל.

טלי פלוסקוב: נכון.

<יהודה לוי: הגיע הזמן שתשלמו.

טלי פלוסקוב: נכון.

<ירון רוזנטל: אנחנו תאגיד.

טלי פלוסקוב: נכון.

<ירון רוזנטל: אנחנו תאגיד.

<יהודה לוי: תעסקו בתיירות חינוכית.

טלי פלוסקוב: - - - כשנגיע לקריאות שנייה ושלישית, אנחנו נתווכח על - - -

<ירון רוזנטל: אם עם ישראל שמח בשירות שאנחנו נותנים לנו, מי אתם שתגדעו את הדבר הזה?

<יהודה לוי: החוק קבע מי אנחנו.

<ירון רוזנטל: החוק לא קבע כי - - -

<יהודה לוי: החוק קבע מי אנחנו.

<ירון רוזנטל: זה חוק לא רלוונטי.

<קריאות: - - -

איתן כבל: כן, גברתי.

<ליז בר-לב: כדי לקצר אני אסכם שבעניין הקנסות אנחנו חושבים שכדאי לעשות התאמה לסעיף 61: גם לעניין יחיד וגם לעניין תאגיד, בכל סעיף 13.

<ליז בר-לב: כלומר, גם בסעיפים (א) ו-(ג).

איתן כבל: אני גם חושב.

איתן כבל: הלאה.

<ליז בר-לב: ואם תרצו אני ארחיב בזה.

<ליז בר-לב: אבל אני רוצה גם להתעכב על העדכון של עונש המאסר.

<ליז בר-לב: הצעת החוק מבקשת לעדכן מחצי שנה לשנה.

<ליז בר-לב: בנקודה הזאת אנחנו מבקשים לא להעלות את עונש המאסר.

איתן כבל: אני איתך.

<ליז בר-לב: יופי, אני שמחה.

<ליז בר-לב: אם אתה מסכים איתי, אז אני לא ארחיב.

איתן כבל: אוקיי, תודה.

<ליז בר-לב: תודה.

איתן כבל: תודה.

איתן כבל: אני, ברשותכם, רוצה לומר את הדבר הבא: קודם כל, אנחנו נעביר את ההצעה כמו שהיא.

איתן כבל: אני מבקש, בין קריאה - - -

<קריאה: - - -

איתן כבל: אני רוצה להעלות.

איתן כבל: אני שואל.

איתן כבל: אני בעד.

איתן כבל: אומר לך כבר את זה, חברת הכנסת טלי פלוסקוב, להעביר את התיקון - -

טלי פלוסקוב: אני מקבלת.

טלי פלוסקוב: גם אני מקבלת.

איתן כבל: - - עם ההתאמות של סעיף 61(א)(1).

<ליז בר-לב: והתאגיד – סעיף 61(א)(2).

איתן כבל: כן, כן, כן, כן, סעיף 61(א)(2).

איתן כבל: אוקיי?

טלי פלוסקוב: כמה זה סעיף 61(א)(2)?

<איתי עצמון: 29,200 שקל.

טלי פלוסקוב: 29,200 שקל?

<איתי עצמון: עד 29,200 שקל.

טלי פלוסקוב: בסדר.

טלי פלוסקוב: בסדר.

איתן כבל: אני חושב שאפשר לקבל את ההצעות האלה, וכמובן במקום שנה תבוא חצי שנה, לפי ההצעה.

<איתי עצמון: צריך להקריא.

איתן כבל: אדוני צודק.

איתן כבל: בבקשה.

<איתי עצמון: הצעת חוק שירותי תיירות (תיקון – החמרת ענישה), התשע"ו-2016.

<איתי עצמון: תיקון סעיף 13 – 1.

<איתי עצמון: בחוק שירותי תיירות, התשל"ו-1976, בסעיף 13(ב)".

<איתי עצמון: כאן אני מציע שאני אקרא את הסעיף כדי שניתן יהיה להבין.

איתן כבל: בסדר גמור.

<איתי עצמון: סעיף 13(ב) קובע שמי שהפעיל שירות תיירות ללא רישוי, כאשר אני מפנה את תשומת הלב לכך ששירות תיירות זה לא רק שירות מורי דרך, אלא הסעיף חל גם על יתר שירותי התיירות שמוסדרים בחוק שירותי תיירות.

<יוסי פתאל: אין רישוי.

<איתי עצמון: סליחה?

<יוסי פתאל: אין רישוי.

<יוסי פתאל: יש שם לקונה.

<יוסי פתאל: אין רישוי.

<איתי עצמון: באופן תיאורטי.

<איתי עצמון: יכול להיות שיהיה רישוי, כי הרישוי נקבע בתקנות.

<איתי עצמון: אני חייב להגיד את זה מפני שכתוב כאן:

<איתי עצמון: מי שהפעיל שירות תיירות ללא רישוי.

<יוסי פתאל: אין, אין רישוי.

<קריאה: אין רישוי.

<יוסי פתאל: הלוואי והיה.

<קריאה: הלוואי והיה.

<איתי עצמון: זה מה שכתוב בסעיף.

איתן כבל: הלאה.

<איתי עצמון: כנדרש מכוח הוראות סעיף 3(1)(א) - - - קנס 20 אלף לירות, וכאן מוצע לשנות את הסכום ל-5,000 שקלים.

איתן כבל: - - -

<איתי עצמון: ואני מבין שההערה שהסכום יהיה הסכום הנקוב בסעיף 61(א)(1) לחוק העונשין.

<ליז בר-לב: אבל אתם - - - לעדכן את סעיף 13(א)?

<ליז בר-לב: כי כרגע ההצעה - - -

<איתי עצמון: אני מדבר על עבירות אחרות.

<איתי עצמון: אני מציע שכרגע לא נדרש.

טלי פלוסקוב: לא, לא.

טלי פלוסקוב: השינוי בחקיקה הוא רק לסעיף 13(ב).

איתן כבל: אני מציע שאנחנו לא נרחיב עכשיו.

איתן כבל: אחר כך יהיו נושאים חדשים ויתחילו פה.

איתן כבל: נפתח פה נתיבים שלא כדאי.

<איתי עצמון: מדובר פשוט על הפרות בנושאים אחרים.

<ליז בר-לב: בסדר.

איתן כבל: עורכת הדין ליז בר-לב, אני מציע שתתמקדי במה שהתכוונה חברת הכנסת טלי פלוסקוב.

<ליז בר-לב: בסדר.

<לאה ורון: חברת הכנסת טלי פלוסקוב תצביע במקום חבר הכנסת רועי פולקמן.

<לאה ורון: חבר הכנסת מיכאל מלכיאלי יצביע במקום חבר הכנסת יצחק וקנין.

<איתי עצמון: אני מבין שפסקה 2 לעניין עונש המאסר - - -.

<איתי עצמון: כלומר, עונש המאסר יישאר שישה חודשים.

איתן כבל: כמו שהוא, חצי שנה.

איתן כבל: כן.

<איתי עצמון: לעניין הקנס שניתן יהיה להטיל על תאגיד שעבר את העבירה האמורה – אם כאן מוצע במקום 80 אלף לירות, 50 אלף שקלים חדשים, אני מבין שהערת משרד המשפטים היא להפנות לקנס הנקוב בסעיף 61(א)(2) לחוק העונשין.

<איתי עצמון: דהיינו, קנס עד 29,200 שקלים חדשים.

<איתי עצמון: ופסקה 4, עניינה – כך אני מבין את זה – הפרה נמשכת.

<ליז בר-לב: גם כאן חוק העונשין מפנה לסעיף ל-61(ג).

טלי פלוסקוב: שהוא?

<ליז בר-לב: 1,400 שקלים.

טלי פלוסקוב: מקובל.

<איתי עצמון: 1,400 שקלים במקום 1,000 לירות?

טלי פלוסקוב: כן.

טלי פלוסקוב: מקובל.

<איתי עצמון: בסדר.

<ליז בר-לב: כלומר, להפנות לסעיף 61(ג).

<איתי עצמון: בסדר.

<איתי עצמון: אם כך, אלה התיקונים.

איתן כבל: אוקיי.

איתן כבל: מי בעד, עם התיקונים, עם התוספות, ירים את ידו.

איתן כבל: בעד – 3

איתן כבל: נמנעים – אין

איתן כבל: תודה.

איתן כבל: ההצעה אושרה לקריאה ראשונה.

<לאה ורון: מאגף התקציבים במשרד האוצר מוסרים שההצעה אינה כרוכה בעלות מתקציב המדינה.

<תמר קלהורה: סליחה, אתם שמתם לב שיש גם את סעיף 1(5)?

טלי פלוסקוב: נכון, יש גם את סעיף 5(1).

טלי פלוסקוב: במקום 4,000 לירות יהיו 1,000 שקל.

<לאה ורון: צודקת.

<לאה ורון: צודקת.

<איתי עצמון: סליחה, סליחה.

איתן כבל: סליחה.

איתן כבל: בסדר גמור.

איתן כבל: אוקיי.

<לאה ורון: תודה לך, עורכת הדין תמר קלהורה.

<לאה ורון: תודה רבה לך.

<איתי עצמון: מדובר על הפרה נמשכת של תאגיד.

<איתי עצמון: כאן מדובר שבמקום קנס של 4,000 לירות – 1,000 שקל.

<ליז בר-לב: בעבירה נמשכת - - -

<קריאה: גם 1,400 שקל.

<ליז בר-לב: 1,400 שקל גם - - -

<איתי עצמון: 1,400 שקל?

איתן כבל: מי בעד, עם התיקון?

איתן כבל: בעד – 2

איתן כבל: נמנעים – אין

איתן כבל: תודה.

איתן כבל: ההצעה אושרה.

טלי פלוסקוב: תודה רבה.

איתן כבל: ההצעה הוכנה להעלאה לקריאה ראשונה במליאה ותובא לכאן להמשך הכנה.

איתן כבל: תודה רבה לכם.